Nr. din 23 ianuarie 2014

Evaluarea activităţii Inspectoratului de Poliţie

al Judeţului Satu Mare

desfăşurată în cursul anului 2013

Starea generală de securitate a cetăţeanului are de suferit, ca urmare a faptului că formele de criminalitate cunosc noi tipologii de manifestare.

Obiectivul primordial în anul 2013 a fost performanţa serviciului poliţienesc, în activitatea desfăşurată punând accent pe solicitudine şi respect faţă de cetăţean, precum şi pe combaterea cu fermitate a ilegalităţilor comise pe teritoriul de competenţă.

Managementul resurselor umane a vizat îmbunătăţirea climatului organizaţional, precum şi de integrare în profesie, creşterea gradului de responsabilizare al poliţiştilor pentru îndeplinirea exemplară a serviciului poliţienesc în beneficiul comunităţii.

Statul de organizare al Inspectoratului are prevăzute 828 funcţii (175 de ofiţeri, 617 de agenţi şi 36 de personal contractual) şi este ocupat în proporţie de 91,42%. În prezent unitatea noastră este încadrată cu 163 ofiţeri, 559 agenţi şi 35 personal contractual, raportat la populaţia judeţului însemnând 1 poliţist la 478 de locuitori.

Managementul eficient şi eforturile depuse de majoritatea personalului au condus la menţinerea disciplinei în rândul efectivelor. Aceste premise au contribuit la obţinerea de rezultate bune şi foarte bune, astfel că 20 cadre (8 ofiţeri şi 12 agenti) au fost avansate în gradul profesional următor înaintea expirării stagiului minim. În acelaşi timp au fost acordate 265 felicitări scrise .

Pentru prevenirea comiterii de abateri de către poliţişti au fost aplicate 150 atenţionări şi au fost sancţionaţi 8 poliţişti.

Pe lângă activităţile pe linie de standarde şi proceduri a fost întocmit Programul de dezvoltare al sistemului de control intern/managerial , urmărindu-se în acest sens implementarea la nivelul Inspectoratului a celor 25 de standarde operaţionale M.A.I. Totodată s-a procedat la întocmirea şi actualizarea registrului de riscuri şi înregistrarea a 430 proceduri din care 48 sunt proprii.

Activitatea desfăşurată în domeniul financiar-logistic a urmărit creşterea capacităţii operaţionale. Necesitatea unui suport financiar-logistic, apt să susţină diversitatea acţiunilor poliţieneşti, a impus şi în această perioadă aplicarea unei strategii manageriale economice coerente, distribuţia disponibilităţilor impunând raportarea la limitele resurselor alocate, în vederea realizării scopurilor şi obiectivelor urmărite. Pentru a reduce cheltuielile, majoritatea lucrărilor de reparaţii şi întreţinere în această perioadă au fost executate în regie proprie.

Alocaţiile bugetare aprobate pentru anul 2013 au fost de 46 353 874,97 lei. În cursul anului precedent eforturile s-au concentrat în direcţia continuării finanţării obiectivului de investiţii „Consolidare şi modernizare sediu Poliţie Municipiu Satu Mare”.Asftel în luna decembrie a fost posibilă mutarea serviciilor criminalistic , rutier, comunicaţii şi informatică în noul sediu.

La capitolul sisteme informatice şi de comunicaţii, am reuşit menţinerea funcţionării în bune condiţii a acestora pentru desfăşurarea corespunzătoare a activităţilor operative. Pentru realizarea unei mai bune coordonări a echipajelor aflate în teren, în cursul acestui an, folosind echipamentele GPS existente pe staţii, vom trece la monitorizarea tuturor echipajelor din teren cu ajutorul unei hărţi digitale. Obiectivul propus este: creşterea operativităţii cu ocazia intervenţiei la eveniment.

* * *

Implementarea în cursul anului 2013 a Concepţiei unitare de organizare, funcţionare şi acţiune a structurilor de ordine publică a dus la o reconfigurare semnificativă a atribuţiilor şi misiunilor, atât conceptual cât şi organizaţional, fiind direcţionate înspre:

creşterea gradului de siguranţă al cetăţeanului, combaterea infracţionalităţii, a criminalităţii transfrontaliere;

creşterea autorităţii structurilor de poliţie, consolidarea activităţii de ordine publică prin realizarea unui sistem integrat cu alte instituţii abilitate;

operaţionalizarea şi eficientizarea posturilor de poliţie comunale;

siguranţa în şcoli şi în zona unităţilor de învăţământ;

creşterea gradului de asigurare a bunurilor, valorilor şi persoanelor prin sisteme de pază şi sisteme de securitate.

Pentru creşterea gradului de siguranţă a cetăţeanului, s-a acţionat în colaborare cu efective ale Inspectoratului Judeţean de Jandarmi Satu Mare, ale Poliţiei de Frontieră Satu Mare şi cu poliţiile locale. Ca urmare a acestor activităţi au fost constituite, în medie zilnic, 55 patrule de siguranţă publică (34 în mediul urban, 21 în mediul rural).

Pentru asigurarea unui climat de siguranţă în unităţile de învăţământ şi în zona adiacentă acestora au fost efectuate 2290 activităţi preventive, din care 788 pe linia absenteismului şcolar, fiind aplicate 814 sancţiuni contravenţionale şi depistaţi 1059 elevi care absentau de la cursuri. Astfel s-a reuşit stăpânirea infracţionalităţi pe această linie în cursul anului 2013, fiind sesizate 9 infracţiuni comise de elevi.

În contextul evenimentelor care au avut loc la nivel naţional, o atenţie deosebită a fost acordată verificării sistemelor de securitate, a celor tehnice de alarmare împotriva efracţiei de la unităţile financiar bancare, casele de schimb valutar, case de amanet, casierii de pariuri sportive, loterii, casierii ale furnizorilor de utilităţi, centre comerciale, magazine mari şi staţii de distribuţie a carburanţilor, fiind efectuate 2651 controale şi aplicate 118 sancţiuni contravenţionale în valoare totală de 636 000 lei.

Efectivele de ordine publică au verificat 2695 reclamaţii (1187 în mediul urban şi 1508 în mediul rural), au verificat deţinătorii de armă în 1393 de situaţii, au participat la 49 executări silite, au pus în executare 1336 mandate de aducere din care 976 cu însoţirea persoanei.

În acelaşi timp pentru dinamizarea activităţilor de punere în legalitate a cetăţenilor cu acte de identitate expirate au fost verificate în teren 3104 persoane.

În colaborare cu Serviciul de Acţiuni Speciale structurile operative ale Inspectoratului au desfăşurat 590 acţiuni cu risc ridicat constând în razii, descinderi , percheziţii , realizarea unor flagranturi, escorte, reconstituiri, aplanarea scandalurilor.

În cursul anului precedent efectivele de ordine publica au desfăşurat 1265 acţiuni pe linia prevenirii şi combaterii criminalităţii pe teritoriul de competenţă şi au participat la 877 măsuri de asigurare a ordinii şi siguranţei publice.

Ca urmare a activităţilor desfăşurate efectivele de ordine publică au constatat 1826 infracţiuni ( 239 în mediul urban, 1587 în mediul rural) ceea ce reprezintă 36,56% din totalul celor în care s-a început urmărirea penală în judeţ.

Efectivele de ordine publică au verificat 2675 reclamaţii (1332 în mediul urban şi 1343 în mediul rural), au verificat deţinătorii de armă în 2630 de situaţii, au participat la 45 executări silite, au pus în executare 1395 mandate de aducere din care 1073 cu însoţirea persoanei. În acelaşi timp au verificat în teren în vederea punerii în legalitate, 8203 persoane cărora le-a expirat valabilitatea actelor de identitate sau au împlinit vârsta de 14 ani.

Domeniile prioritate de acţiune preventivă abordate la nivelul Inspectoratului de Judeţean Poliţie au fost prevenirea delicvenţei juvenile şi a victimizării minorilor , prevenirea infracţiunilor de furt din locuinţe şi a infracţiunilor cu violenţă. Analiza dinamicii criminalităţii din anii anteriori a evidenţiat faptul că categoriile de infracţiuni menţionate anterior au reprezentat o pondere însemnată în ansamblul fenomenului infracţional determinând astfel alegerea prevenirii acestui segment de infracţionalitate ca prioritate naţională a Poliţiei Române , în anul 2013.

Domeniile prioritare de acţiune preventivă a Poliţiei Române au fost transpuse şi la nivelul judeţului nostru.

Prevenirea infracţiunilor contra patrimoniului

Campania de prevenire a furturilor din locuinţe „Nu-ţi scăpa casa din ochi!” care a vizat informarea cetăţenilor cu privire la măsurile de autoprotecţie care trebuie adoptate pentru reducerea riscului de victimizare. Acţiunea s-a derulat în mediul urban, în zonele identificate cu risc infracţional ridicat din punct de vedere al comiterii furturilor din locuinţe.

În acelaşi timp, poliţiştii de prevenire şi de proximitate, au desfăşurat o serie de acţiuni în municipiile şi oraşele judeţului, pentru conştientizarea potenţialelor victime cu privire la necesitatea adoptării unui comportament preventiv referitor la bunurile şi valorile deţinute, prin includerea unor măsuri suplimentare de siguranţă a locuinţei pe perioada absenţei prelungite de la domiciliu.

Proiectul a stimulat coeziunea socială prin încurajarea relaţiilor de bună vecinătate. Astfel au fost organizate acţiuni de identificare a potenţialelor victime, a unor persoane sau grupuri responsabile care doresc să ajute comunitatea asumându-şi un rol activ, de supraveghere a vecinătăţii.

Prevenirea delincvenţei juvenile

La nivelul întregului judeţ s-au desfăşurat activităţi în şcoli şi licee în cadrul Campaniei “Fără violenţă în şcoli” pe linia prevenirii criminalităţii la care au participat peste 900 de elevi şi 55 de cadre didactice .

Cu această ocazie, elevii şi-au manifestat curiozitatea şi în ceea ce priveşte pedepsirea minorilor, ţinând seama că mulţi dintre ei erau convinşi de faptul că minoritatea exceptează răspunderea penală. De asemenea, s-au dezbătut şi cauzele delincvenţei juvenile, precum şi necesitatea sancţionării comportamentelor deviante pentru a nu degenera în evenimente violente nedorite.

Sfaturile poliţiştilor în ceea ce priveşte modalitatea prin care se pot feri de delincvenţă şi de victimizare au fost bine primite în rândul copiilor, concluzia unanimă fiind aceea că fiecare trebuie să acţioneze responsabil şi să nu fie indiferent la ceea ce se petrece în jurul lui.

Campania „Nu lăsa violenţa să te transforme în infractor!” a continuat , iar ca element de noutate în anul 2013 , campania desfăşurată iniţial în licee , a fost extinsă în centrele de plasament şi casele de tip familial .

În cadrul activităţilor de prevenire, un rol important îl ocupă ZIUA PORŢILOR DESCHISE. Activităţile organizate în anul 2013 sunt o continuare a celor din anul precedent şi au ca scop apropierea tinerilor de poliţie şi eliminarea barierelor de comunicare/relaţionare dintre cetăţeni şi această instituţie.

* * *

În cursul anului 2013 Compartimentul de Relaţii Publice a elaborat şi transmis către mass-media, prin intermediul paginii de internet şi prin e-mail peste 500 de materiale de presă, sub formă de buletine de presă , buletine informative şi comunicate de presă , activitatea de relaţii publice fiind guvernată de transparenţă şi echidistanţă.

În cadrul activităţilor desfăşurate pe linia relaţiilor cu publicul au fost înregistrate 2755 petiţii, au fost primiţi în audienţă 2146 cetăţeni şi au fost eliberate 27.003 certificate de cazier judiciar.

Am îmbunătăţit cooperarea cu componentele societăţii civile reprezentate de instituţii, organizaţii şi organisme ce funcţionează la nivel local, ocazie cu care am urmărit prevenirea şi combaterea infracţionalităţii pe raza de competenţă .

În domeniul juridic, în cursul anului 2013 pe rolul instanţelor de judecată au fost introduse 1409 de dosare. Din totalul de 3435 dosare aflate în lucru în cursul anului precedent au fost soluţionate 2386.

Am întreţinut colaborări benefice cu Instituţia Prefectului, Consiliul Judeţean, Autoritatea Teritorială de Ordine Publică, Direcţia Generală Anticorupţie, Inspectoratul Judeţean de Jandarmi, Inspectoratul Judeţean pentru Situaţii de Urgenţă, Poliţia de frontieră, Serviciul Judeţean de Informaţii şi Protecţie Internă, Serviciul de Combatere a Criminalităţii Organizate, Biroul Poliţiei Transporturi, Serviciul Judeţean pentru Imigrări, Arhivele Statului,

Centrul Medical Judeţean al M.A.I., primăriile, poliţia locală, ceea ce a dus la atingerea obiectivelor propuse. În aceeaşi notă, s-au desfăşurat şi relaţiile de colaborare cu unităţile Ministerului Public, Ministerului Justiţiei, cu Serviciul Român de Informaţii , cu presa.Pe lângă acestea poliţia sătmăreană desfăşoară activităţi în parteneriat cu alte 50 de instituţii.

Relaţiile de cooperare internaţională au fost direcţionate în funcţie de priorităţile Poliţiei Române, în contextul noilor evoluţii ale criminalităţii în zonă.

Am continuat cooperarea cu poliţia maghiară , concretizată în desfăşurarea unor acţiuni comune concrete, în oglindă , pe teritoriul României şi a Ungariei , pe linia investigaţiilor criminale, ordine publică şi rutieră.

Astfel cu partea maghiară am desfăşurat 5 acţiuni care au vizat compatibilizarea modului de acţiune a reprezentanţilor celor două instituţii poliţieneşti, siguranţa traficului rutier, prevenirea şi combaterea faptelor de natură antisocială, depistarea persoanelor şi bunurilor urmărite în temeiul legii, precum şi menţinerea unui climat de ordine şi siguranţă publică.

In cursul lunii octombrie 2013, Inspectoratul de Poliţie al Judeţului Satu Mare a organizat competiţia „Cel mai puternic poliţist din România „fiind prima acţiune de acest gen desfăşurată pe teritoriul ţării noastre şi în Europa. La competiţie au participat echipe formate din câte 2 poliţişti români din cadrul Serviciilor pentru Acţiuni Speciale, reprezentând 37 de judeţe din ţară. Poliţiştii sătmăreni au fost reprezentaţi cu succes de agent principal de poliţie Mândruţ Gabriel şi agent şef adjunct de poliţie Varhanioschi Florin, care au urcat pe primul loc al podiumului.

Competiţia europeană SPARTA 300, organizată de TEK – Unitatea Centrală Antiteroristă a Ungariei, ce s-a desfăşurat la finele lunii noiembrie în Ungaria, a reunit 14 echipaje din structurile speciale ale Poliţiei, din 10 ţări europene, membre ale organizaţiei ATLAS, organizaţie specializată în lupta împotriva terorismului. Agent şef adjunct de poliţie Lazin Horatius şi agent principal de poliţie Mândruţ Gabriel, doi dintre luptătorii Serviciului pentru

Acţiuni Speciale din cadrul I.P.J. Satu Mare, au urcat pe podium, cucerind medalia de argint premiul special pentru cel mai compact şi bine organizat echipaj, reuşind să impresioneze juriul prin modul în care cei doi s-au completat reciproc şi au colaborat în concurs.

* * *

În cursul anului 2013 Inspectoratul de Poliţie Judeţean Satu Mare a fost sesizat cu privire la săvârşirea a 7528 infracţiuni . Din totalul acestora, 945 sunt de natură economico-financiară, 4313 judiciare şi 2270 de altă natură.

Anul trecut au fost sesizate 256 infracţiuni stradale faţă de 257 în anul precedent , ponderea constituind-o furturile, cu 206 fapte, tâlhăriile cu 37 , 4 infracţiuni de ultraj contra bunelor moravuri şi 7 infracţiuni la Legea 61/1991.Dacă analizăm infracţiunile stradale după locul comiterii, observăm că acestea înregistrează o creştere de 11,21% în mediul urban ( de la 214 la 238) şi o scădere cu 58,14 % în mediul rural ( de la 43 la 18).

Criminalitatea de mare violenţă creşte cu 3 infracţiuni faţă de anul precedent respectiv de la 17 la 20, constând în 5(-3) , 2 lovituri cauzatoare de moarte , 2 tentative la omor şi 11 vătămări corporale grave.

În cursul anului 2013 am fost sesizaţi cu privire la săvârşirea a 8 infracţiuni de ultraj , 79 infracţiuni de tâlhărie , 19 infracţiuni de viol , 374 vătămări corporale , 544 loviri sau alte violente .

* * *

În cursul anului 2013, pe raza judeţului Satu Mare au fost înregistrate 292 (+ 6) accidente rutiere, in urma cărora au fost victimizate 358 (-9) persoane. Din totalul accidentelor rutiere înregistrate, 156 (-7) au fost grave, soldate cu 30 (-3) morţi, 157(-3) răniţi grav şi 26 (-3) răniţi uşor.

Analizând dinamica accidentelor rutiere soldate cu victime omeneşti, prin prisma cauzelor generatoare, se constată că primul loc se situează nerespectarea

normelor legale privind viteza de deplasare a autovehiculelor cu 17,80 % iar pe locul secund cu 15,75% sunt abaterile săvârşite de pietoni.

In perioada de referinţa au fost constatate 734 (+ 4 %) infracţiuni la regimul circulaţiei rutiere şi 77785 (-2 %) contravenţii ce au fost sancţionate cu amenzi în valoare de 6 872 470 lei.

În anul 2013 au fost înregistrate 16139 apeluri de urgenţă. prin SNUAU 112, din care 57 % au fost în mediul urban şi 43 % în mediul rural. În 77 % din situaţii timpul de reacţie a fost sub 10 minute. Pentru asigurarea unui timp de reacţie cât mai scurt au fost organizate 14 simulări de apeluri prin SNUAU 112, rezultatele fiind pozitive.

* * *

La începutul anului 2013 existau în lucru 150 persoane urmărite. S-a solicitat declanşarea procedurilor de urmărire pentru alte 159 persoane. Faţă de 159 s-a clarificat situaţia, astfel că la finele anului au rămas în lucru 150 persoane urmărite (9 posedă mandate de arestare preventivă, 91 – mandate de executare a pedepsei închisorii,6 mandate de arestare, 49 persoane dispărute, 4 mandate europene de arestare).

În anul 2013 urmărirea penală a fost începută în 4792(-4,05%) infracţiuni Din totalul infracţiunilor, 1277 sunt de natură economico-financiară, 1959 judiciare şi 1556 de altă natură .

În ceea ce priveşte infracţiunile din dosarele declinate, acestea se ridică la 363 ,un număr de 124 fiind de natură economico - financiară, 29 judiciare şi 210 de altă natură.

Activitatea de investigare penală desfăşurată s-a concretizat în instrumentarea a 11. 047 dosare penale cu 4.261 învinuiţi sau inculpaţi (177 reţinuţi sau arestaţi), reuşind rezolvarea a 3244, din care 1482, adică 45,68 % au

fost înaintate procurorului cu propunere de trimitere în judecată. Din totalul celor soluţionate, 16 dosare au fost complexe, cu 36 învinuiţi sau inculpaţi.

În ceea ce priveşte fermitatea manifestată în actul de urmărire penală, constatăm o îmbunătăţire a acesteia, prin creşterea cu 2,70% a numărului persoanelor reţinute sau arestate preventiv, respectiv de la 371 în anul 2012 la 381 in anul 2013.

Trebuie să menţionam ca rezultatele amintite mai sus au putut fi obţinute datorita unei bune colaborări cu unităţile de parchet.

In cursul anului 2013 , la sediul Inspectoratului au avut loc şedinţe de lucru la care au participat conducerile Parchetului de pe lângă Curtea de Apel Oradea, Parchetului de pe lângă Tribunalul Satu Mare, a parchetelor locale, conducerile Inspectoratului de Poliţie Judeţean , poliţiilor municipale şi orăşeneşti serviciilor operative şi ale secţiilor rurale de poliţie. În cadrul întâlnirilor au fost abordate o serie de probleme privind organizarea şi funcţionarea poliţiei judiciare, identificarea măsurilor comune necesare în vederea reducerii numărului de dosare penale vechi, sens în care au fost stabilite calendare comune procurori-poliţişti pentru instrumentarea şi soluţionarea acestora.

Cu această ocazie s-a urmărit identificarea neajunsurilor care afectează soluţionarea dosarelor penale precum şi consultarea celor prezenţi pentru stabilirea unei practici unitare în domeniul de referinţă. Participanţii au concluzionat că acesta ar fi modul de lucru în care sincopele din cadrul conlucrării dintre procuror şi poliţist pot fi eliminate.

Eforturile întreprinse în vederea combaterii criminalităţii economico-financiare, s-au concretizat în constatarea în anul 2013 a 1277 fraude de natură economico-financiară , iar în cazul altor 124 infracţiuni s-a declinat competenţa de cercetare.

În ceea ce priveşte evaziunea fiscală, în cursul anului 2013 au fost constatate 416 infracţiuni , iar în cazul a altor 7 infracţiuni acest gen s-a declinat competenţa de cercetare.

Activităţile desfăşurate pe linia combaterii contrabandei, in special a celei cu ţigări, au condus la constatarea a 58(+11) infracţiuni la Codul Vamal.

Pe linia combaterii comerţului ilicit cu ţigări de contrabanda au fost intensificate acţiunile în pieţele agroalimentare şi târgurile de pe raza judeţului Satu Mare care s-au dovedit a fi principalele locuri de valorificare a ţigărilor provenite pe căi ilicite din Ucraina, ocazie cu care în cursul perioadei analizate au fost aplicate 244 sancţiuni contravenţionale, în valoare totala de 234. 000 lei, au fost confiscate 275 314 fire ţigarete în valoare de 52 387 lei.

La începutul anului 2013 aveam în lucru 7682 fapte comise de autori necunoscuţi, au fost înregistrate 2636 şi soluţionate 2679. Prin identificarea autorilor s-a reuşit însă rezolvarea a 583 fapte, ceea ce reprezintă 21,76% din totalul celor soluţionate.

Criminalitatea contra patrimoniului reprezintă 51,85% din totalul infracţionalităţii sesizate, respectiv 3843 infracţiuni , iar urmărirea penală a fost începută în cazul a 1812 infracţiuni .

Din totalul criminalităţii contra patrimoniului sesizată, 2664 de fapte, adică 69,32% reprezintă furturi, 325, adică 8,45 % sunt înşelăciuni, 498, adică 12,95 %, distrugeri, 79 adică 2,85%, tâlhării .

Din totalul de 2890 de persoane cercetate pentru săvârşirea infracţiunilor în care s-a început urmărirea penală, 179 (+39) adică 6,19% sunt minori iar 887 ( - 137) adică 30,69% sunt tineri cu vârsta cuprinsă între 18-30 ani.

Anul trecut au fost constatate 163 (+3) infracţiuni la regimul armelor, explozivilor şi substanţelor periculoase, din care 128 (+2), adică 78,52% au fost descoperite de lucrătorii serviciului de specialitate care au soluţionat 63 dosare penale din care 47, adică 74,60 % cu propunere de trimitere în judecată.

În cadrul activităţilor preventive au fost executate 163 acţiuni şi controale fiind identificate şi ridicate în vederea confiscării 19 arme de vânătoare, 2 de tir

sportiv cu glont, 24 arme cu aer comprimat, 5 pistoale (1 cu gaz, 4 pistol cu bile de cauciuc), 3 828 cartuşe, 37 kg petarde şi artificii, 2,34 kg. dinamită, 208 litri şi 11,5 kg substanţe toxice, toate provenite din infracţiuni.

În cursul anului 2013 au fost efectuate 2.206 cercetări la faţa locului şi s-a participat la 857 reconstituiri, recunoaşteri din grup şi percheziţii. În acelaşi timp au fost întocmite 308 rapoarte de constatare tehnico-ştiinţifică.

Prin metode criminalistice au fost identificaţi 291(+74) autori de infracţiuni (ce au operat pe teritoriul judeţului), din care 143 prin Sistemul AFIS.

* * *

Prin activităţile desfăşurate am reuşit contracararea cu succes a tendinţelor de escaladare a criminalităţii pe teritoriul de competenţă, astfel

că în momentul de faţă putem afirma că în judeţul nostru nu avem un fenomen infracţional de amploare.

Prin intensificarea activităţilor în domeniile considerate prioritare vom încerca să realizăm următoarele obiective propuse pentru anul 2014:

Creşterea gradului de siguranţă al cetăţeanului;

Creşterea combativităţii în domeniul evaziunii fiscale şi a contrabandei;

Reducerea delincvenţei juvenile şi a victimizării minorilor;

Reducerea numărului de tâlhării şi furturi;

Reducerea victimizării rutiere ;

Intensificarea activităţilor de colaborare cu poliţia maghiară, prin desfăşurarea de acţiuni comune, pe teritoriul celor două judeţe (Satu Mare şi Szabolcs Szatmar Bereg) pentru reducerea victimizării rutiere, asigurării ordinii publice în zonele aglomerate, prevenirea şi combaterea furturilor din locuinţe.